Bergenhus

Bergenhus er både en bydel og et strøk i Bergen.

Bydelen Bergenhus omfatter strøkene Ytre Sandviken, Sandviken, Ladegården, Skuteviken, Bergenhus, Bryggen, Stølen, Eidemarken, Skansen, Fjellet, Vågsbunnen, Marken, Sentrum, Strandsiden, Nordnes, Verftet, Nøstet, Engen, Sydnes, Møhlenpris, Nygård, Kalfaret og Årstad, og er med unntak av sistnevnte identisk med Bergen by før byutvidelsen i 1915.

Den strekker seg fra Haukeland universitetssykehus i sør til Lønborg i nord, og omfatter hele Fjellsiden og halvøyen som avgrenses av Store Lungegårdsvann, Puddefjorden og Byfjorden som utgjør byens sentrum. Bergenhus er omgitt av bydelene Åsane i nord, Arna i øst, Årstad i sør og Laksevåg i vest, og av Askøy kommune i nordvest.

Selve bydelen har et landareal på 8,79 km², men dersom man legger til de tilhørende ubebodde deler av Byfjellene: Sandviksfjellet, Fløyfjellet og Ulriken (16,62 km²) og ferskvann (1,21 km²), er det totale arealet 26,62 km².

Bydelen hadde 42 804 innbyggere 1. januar 2021, og en befolkningstetthet på 4 870 innbyggere per km² landareal. Til sammenligning var folketallet 76 867 i 1915 (da uten strøket Årstad), og 31 530 i 2001 (med Årstad). Strøket Årstad må her ikke forveksles med Årstad bydel som det grenser til i sør og vest.

Strøket 
Strøket Bergenhus omfatter Bontelabo med Norges Fiskerimuseum, Skoltegrunnskaien, Festningskaien, Bergenhus festning med Håkonshallen og Rosenkrantztårnet, Koengen som er et populært konsertområde, Underoffisersskolen og Sverresborg festning. Området ligger lengst nord på Vågens østside, nord for strøket Bryggen og vest for strøket Skuteviken. Grensene for strøket går fra Skutevikens grense mot Bontelabo, rundt Festningspynten, langs Vågens østside til Bradbenken, opp langs festningsvollene til Øvre Dreggsalmenning, langs denne og opp Sandbrogaten til Underoffisersskolen og tilbake til Skutevikens grense. Strøket utgjør totalt 0,15 km² i grunnkretsene Skoltegrunnskaien og Bergenhus, og har ingen boligbebyggelse.
Strøket Bergenhus utgjør en liten del av bydelen med samme navn.

Kirker

Biskopshavn kirke, en kirke bygget i naustform fra 1966.
Sandvikskirken, en nygotisk steinkirke fra 1881.
Mariakirken, en langkirke i stein fra ca. 1130.
Korskirken, en korskirke i stein fra ca. 1150.
Bergen domkirke, en langkrike i stein fra ca. 1150. 
Nykirken, en barokk korskirke i mur fra 1756.
Johanneskirken, en nygotisk korskirke i murstein fra 1894. 
Sankt Jakob kirke, en langkirke i murpusset tegl fra 1921. 
Sankt Jørgen kirke, en kvadratisk trekirke fra 1706.
Vår Frue kirke, en katolsk kirke fra 1956

Utdanning

Kommunale grunnskoler
Christi Krybbe skole, barneskole
Haukeland skole, barneskole
Hellen skole, barneskole
Krohnengen skole, barneskole
Møhlenpris skole, barneskole
Nordnes skole, barneskole
Rothaugen skole, ungdomsskole

Elevene fra Haukeland skole hører til Gimle skole i Årstad bydel på ungdomstrinnet.

Private grunnskoler
Danielsen ungdomsskole, ungdomsskole
St. Paul skole, barne- og ungdomsskole

Spesialskoler
Alrekstad skole (spesial- og internatskole på ungdomstrinnet)
Nygård skole (grunnskole for fremmedspråklige og voksne)
Ulriken skolesenter (undervisningstilbud til elever i sosiale og medisinske institusjoner)

Fylkeskommunale videregående skoler

Amalie Skram videregående skole tilbyr utdanningsprogrammene service og samferdsel, medier og kommunikasjon, studiespesialisering og påbygning til generell studiekompetanse
Bergen katedralskole tilbyr international baccalaureate, studiespesialisering og voksenopplæring
Bergen maritime videregående skole, tilbyr elektrofag og teknikk og industriell produksjon

Private videregående skoler
Bergen private gymnas tilbyr medier og kommunikasjon, musikk, dans og drama (musikklinje) og studiespesialisering
Bergen videreutdanning tilbyr elektrofag
Danielsen intensivgymnas tilbyr studiespesialisering for voksne
Danielsen videregående skole tilbyr helse- og oppvekstfag, studiespesialisering og påbygning til generell studiekompetanse
Fana private gymnas tilbyr studiespesialisering
Metis videregående tilbyr service og samferdsel, medier og kommunikasjon, studiespesialisering, toppidrettsgymnas, påbygning til generell studiekompetanse
St. Paul gymnas tilbyr studiespesialisering
Frisør- og Hudpleieinstituttet tilbyr utdanning til frisør, hudpleier og fotterapeut
Norsk frisør- og hudpleieskole tilbyr utdanning til frisør

Fagskoler
Bedriftfagskolen i Bergen
Bergen Maritime Fagskole
Handelsinstituttet
Bergen tekniske fagskole
Bårdar Akademiet, avdeling Bergen
Face Stockholm make up school
Folkeuniversitetet, avdeling Bergen
Handelsinstituttet
Noroff Instituttet, avdeling Bergen
Nor Offshore Bergen
Norges kreative fagskole, avdeling Bergen
Næringsakademiet Bergen
Offshoreutdanning (Exsto) Bergen
Peteka Bergen
Skrivekunst-akademiet i Hordaland
Treider College, avdeling Bergen
Utdanningshuset, avdeling Bergen

Høyskoler

Bergen Arkitekt Skole
Griegakademiet
Handelshøyskolen BI, avdeling Bergen
Haraldsplass diakonale høgskole
Høgskulen på Vestlandet
Kunsthøgskolen i Bergen
Norges handelshøyskole
NLA Høgskolen

Universitet
Universitetet i Bergen

Grunnkretser
Bydelen Bergenhus består av 99 grunnkretser som omfatter delområdene Sandviken, Bergen sentrum og Årstad. Bydelen ble opprettet i året 2000 ved sammenslåing av de tidligere bydelene Sandviken og Sentrum.

1Utgjør strøket Årstad og tilhørte Årstad kommune frem til innlemmelsen av denne i Bergen 1. juli 1915. Resterende deler av gamle Årstad kommune er lagt til bydelen Årstad, sammen med mindre deler av de tidligere kommunene Laksevåg og Fana. Bydelene Bergenhus og Årstad ble opprettet i året 2000.

Demografi og levekår
Bydelen Bergenhus er inndelt i syv levekårsoner, med unntak for 3 grunnkretser som inngår i soner i bydelen Årstad (Fløen, Møllendal og Haukeland sykehus). For detaljer om hvilke grunnkretser som inngår i hver levekårsone, se tabell i avsnittet Grunnkretser.

Tabellen viser samlet levekårsindeks for hver levekårsone i Bergenhus bydel i 2011, folketall i 2011 og 2015 og prosentvis befolkningsendring, prosentvis aldersfordeling og andel ikke-vestlige innvandrere i hver sone. Lav verdi på levekårsindeksen indikerer gode levekår. Indeksen baseres på følgende 11 indikatorer: 1. Sosialhjelp til unge 2. Barnevernstilfeller 3. Utdanningsnivå 4. Bruttoinntekt 5. Barnefattigdom 6. Barneflytting ut av området 7. Kommunale boliger 8. Kriminalitet 9. Uførepensjon 10. Sykefravær og 11. Dødelighet.

1Jo lavere verdi sonen har på indeksen, jo bedre er levekårene.
2Alle tall i tabellen er for 2011, med unntak av kolonnen Folketall 2015, som viser oppdatert folketall og befolkningsutviklingen i hver sone de siste 4 år sammenlignet med kolonnen Folketall 2011.
3Ikke medregnet grunnkretsene Fløen, Møllendal og Haukeland sykehus.

Bergenhus har 15,9 % av den ikke-vestlige innvandrerbefolkningen i Bergen kommune, og 14,3 % av den totale folkemengden i kommunen, ikke medregnet grunnkretsene Fløen, Møllendal og Haukeland sykehus (2011).

Bergenhus' andel av kommunens befolkning etter alder (2011):

Levekårsonenes andel av Bergenhus' befolkning etter alder, og levekårsonenes andel av Bergenhus' ikke-vestlige innvandrerbefolkning (2011):

1Leses som at 15,2 % av innvandrerne i Bergenhus bor i Hellen, 7,4 % i Sandviken, osv.

Politikk
Kommunestyrevalget i 2011 ga følgende resultat for kretsene i Bergenhus bydel (stemmetall # og velgerandel %):

Det var 34 610 stemmeberettigede velgere i Bergenhus bydel, som utgjør 17,2 % av Bergen kommunes totale velgermasse. Det ble avgitt 19 863 godkjente stemmer som gir en valgdeltagelse på 57,4 %. Dette inkluderer ikke blanke og forkastede stemmer (totalt 920 stemmer i Bergen kommune samlet) og stemmer som ikke ble kretsfordelt (totalt 4 682 stemmer i Bergen kommune samlet). Om man anslagsvis legger til 17,2 % av disse var den reelle valgdeltagelsen i Bergenhus bydel 60,2 %.

Høyre ble det største partiet i bydelen med en oppslutning på 31,2 %, Arbeiderpartiet nest størst med 26,0 % og Venstre tredje størst med 10,4 %. Bydelen hadde en borgerlig overvekt på 8,2 prosentpoeng. I Bergen kommune samlet var den borgerlige overvekten 18,5 prosentpoeng.

H, Frp, KrF og V gikk alle til valg for et borgerlig byråd. V ble ikke med etter valget da de ønsket et byråd uten Frp, så H, Frp og KrF fortsatte i flertallsbyråd som sist.

Referanser

Eksterne lenker
 Bergen byleksikon på nett, om Bergenhus (bydel)
 Bergen byleksikon på nett, om Bergenhus (festningsanlegg)
 Bergen byleksikon på nett, om Søndre Bergenhus amt
 Strøksnavn

Bergenhus
Strøk i Bergen